VARAAIT
Tere tulemast "Varaaita"!
Meil on käsil õpetussari: "Kuidas oleks, kui läheks?",
mille raames oleme rääkinud misjonitööst ja minemisest.
Tänase saate alapealkiri on "Noored Jumala kasutuses".
Tahame rääkida noorte osalemisest misjonitöös
ühel vägagi huvitaval moel.
Minu tänaseks külaliseks on Hannu Kaakinen
Operation Mobilization'ist.
Tere tulemast! - Suur tänu!
See on su esimene kord olla pastori poolt intervjueeritav.
Tamperest tulnuna ei saa jätta ütlemata:
"Terekest ka laudkonnale!"
Räägi pisut endast - kes sa oled ja kust sa tuled
ning milline pere sul on?
Nagu öeldud - tulen Tampere kandist Pirkkalast.
Mul on naine ja kaks last - 1,5. ja 3,5. aastased,
nii et sebimist jagub.
Sa alustasid nö pisut küpsemas eas. - Võib ka nii öelda.
Ma tean, mida see tähendab.
Räägi veel.
Te elate Pirkkalas ja...
Tegutsen Tampere OM'is ehk Operation Mobilization'is.
Kuidas sa kristlaseks said?
Ma kasvasin üles kristlikus peres
ja loomulikult tahtsid mu vanemad jagada seda,
mis on inimese jaoks elus kõige väärtuslikum.
Nii kuulsin väikesest peale Jeesusest ja elust Jumala tahtes.
Käisin ka pühapäevakoolis ning lastelaagrites,
kus otsustasin 9-aastaselt anda oma elu Jeesusele.
Lehvitasid sa talle? - No eeldavasti isegi lehvitasin.
Nii see kõik läks.
Kuid kindlasti oli tegu tõsise ja läbimõeldud otsusega,
mida elu ka proovile pani.
Võiks öelda, et teine pöördepunkt mu elus
oli siis, kui olin 17-aastane
ja kui uuendasin oma lepingut Jumalaga.
Kus kandis sa sündisid?
Olen pärit Kantahäme keskelt Lopelt, mis asub Riihimäe lähedal.
Seal elasin siis oma lapsepõlves.
Nii et oled tõeline hämenlinlane. - Olen.
Tore!
Rääkides täna misjonitööst,
siis mil moel on misjonitöö sinu jaoks tähtis ja tähendusrikas?
Me koguduses oli üks pikaaegne misjonipere Jaapanis -
Risto Ropu koos oma perega.
Nii kuulsin juba lapsest saati misjonitööst,
hinnates nii tookord kui tänagi veel seda tööd, mida nad tegid.
Samas aga ei mõelnud ma ise kunagi,
et võiksin üks päev samuti misjonitöös osaleda.
Tõsi, kord, kui noorteõhtul räägiti misjonitööst
ja noori õhutati selles osalema,
siis lubasin küll Jumalale,
et kui see on Tema tahe mu jaoks, olen ka valmis minema
ja olema Tema käsutuses.
Lisaks sellele töötas paar mu sõpra me kogudusest
OM'i misjonilaeval Dulos.
See oli esimene kord, kui kuulsin OM'ist ja neist laevadest.
Mõtlesin, et see võiks olla küll miski, mida üks päev teha.
Tahtsin teada, mis sorti misjonitöö see laiemas mõttes on
ja kogesin, et see on selline "madalama lävepakuga" võimalus,
kus ka noor ja kogenematu inimene saab reaalselt kaasas olla.
Kuidas see laevamisjon välja näeb?
Teid läkitatakse siit teele ja te lähete sinna laevale,
aga kuidas kõik ülejäänud välja näeb? Seda siis OM'i laevade kontekstis.
Suurem osa inimesi läheb sinna 1-2. aastaks,
kuigi võimalus on olla ka vaid 3. kuud.
Kaua sa seal laeva peal olid?
Ma olin kokku 4,5. aastat, nii et mu puhul läks pisut pikemalt.
Oli see kuidagi su hämenlinlane olemisega seotud?
Sellega, et hoo sisse saamine võttis aega?
No mu hämenlinlane olemine
mõjutas eelkõige pigem seda laevale mineku protsessi.
Mul kulus selleks 10. aastat, enne kui lõpuks tõesti läksin,
kuigi see mõte tiksus kuklas pidevalt.
Põhjus aga, miks ma laeval nii kaua olin,
oli selles,
et pühendasin end ettevalmistustöödele.
Laeva külastusi valmistatakse ette eesootavates sadamates
ja nii olin ma mitmeid kuid osa sellest ettevalmistusmeeskonnast,
pannes koos kohalike kogudustega kokku
laeva külastusprogrammi,
suheldes ametnikega lubade saamiseks jne.
Jäid sa veel peale laeva lahkumist sinna "asju klaarima"?
No õnneks me mingeid nii suuri jamasid kokku ei keeranud,
mistõttu sain ikka laeval koos teistega edasi liikuda.
Püüdsime ikka kõik kenasti ära korraldada
ja kohalikud kogudused ning ametivõimud
nägid me laeva külastust ikka pigem õnnistusena.
Kuna OM on mittekonfessionaalne üksus,
siis see tähendab seda,
et seal on inimesi erinevatest kirikutest ja kogudustest.
Just nii.
Seal pole tingimust, et pead mõtlema teatud kindlal moel,
vaid pigem rõhutakse liitvale ja sildu ehitavale mõtteviisile.
Püüeldakse selle poole,
et usklikud tegutseksid ühiselt ühise eesmärgi nimel.
Üks võrratumaid asju, mida olen OM'is kogenud, on see,
et seal saab täiesti siiralt teha erinevate kogudustega koostööd
ja ajada sama asja,
nähes, et me ju tegelikult teenime ühte ja sama Jumalat
ja tegutseme ühe ja sama asja nimel.
Milline su oma usuline taust on? Luteri, nelipühi, vabakirik?
Ma ise tulen nelipühi taustast.
See on tore,
sest me eelmises saates oli Ruth, kes on luterliku taustaga,
nii et - need asjad toimivad hästi.
Ja teil valitseb ka Soome OM'is väga hea ühtsus.
Ikka.
Meid on sealgi mitmest erinevast kogudusest.
See on rikastav tõsiasi, et tuleme erinevatest kogudustest ja taustadest.
Kuid see neli aastat laeval
andis sulle kaasa enamatki kui vaid häid mälestusi
ja Jumalalt saadud kogemusi.
Jaa, sealt leidsin õnnistuse ka oma isiklikku ellu,
kuna tutvusin seal oma abikaasaga, valmistades ette Malaisia külastust.
Täna aga siis elame Soomes ja oleme abielus.
Su abikaasa on Malaisiast pärit? - Just nii.
Teades OM'i suhteid puudutavaid reegleid,
siis kas see pole mitte nii,
et kogu misjonireisi vältel ja sõlmitud lepingu vältel
ei ole lähedaste suhete omamine võimalik?
No see nüüd muidugi sõltub,
mida lähedase suhte all silmas peetakse?
Kuid olgu täpsustuseks öeldud,
et kui laeval on inimesi kokku 50'lt erinevalt maalt
ja väga erinevatest kultuuridest,
siis seal tõesti kehtib selline reegel,
et esimese aasta jooksul on romantilised suhted keelatud.
Peale seda võib nii laeva juhtkonnalt
kui oma kodumaa misjoniorganisatsioonilt taodelda luba.
Nüüd läheb põnevaks!
Mõni me vaataja võib mõelda: "Kuidas üldse midagi sellist saab olla,
et suhtes olemiseks peab kelleltki luba küsima?"
Kuid sa põhjendasid seda sellega,
et nii paljude kultuuride koosluses peab valitsema kindel süsteem.
Jah.
Sest näiteks aasialaste ja eurooplaste arusaam suhetest
on ikka väga erinev.
Ühtlasi, kui kohalik kogudus on mõne oma noore laevale saatnud
ja kogudusel on teatud ootused,
et noor keskenduks eelkõige ikka sellele ülesandele,
miks teda sinna läkitati.
Kas skandinaavlased mõtlevad pisut teisiti?
Kohe kindlasti.
Tean isegi, et kui algul sinna läksin, tundus see mõte väga kummalisena.
Milline on su suhe kogudusega täna?
Kuulud sa mõnda kohalikku kogudusse?
Kuulun Tampere rahvusvahelisse nelipühi kogudusse,
kuna mu abikaasa räägib endiselt inglise keelt paremini kui soome keelt
ja seetõttu on too kogudus me jaoks hetkel kõige kodusem.
Küsisin seda seetõttu,
et koguduse osadus on ülimalt oluline nendegi jaoks,
kes teevad vaimulikku tööd. - Just.
Me arvame tihti,
et vaimuliku töö tegemine otsekui asendaks kogudust,
kuid see pole nii ja koguduse osadus on tähtis.
Olen täiesti nõus.
Mida sa hetkel OM'is teed?
Tegutsen hetkel Teen Street (Noored Tänaval) koordinaatorina.
Põhjus aga, miks üldse OM'i läksin, on selles,
et ma kogesin Jumala kutset ja õhutust,
et me vajame inimesi
erinevatest kogudustest ja misjoniorganisatsioonidest,
kes oleksid valmis tegutsema selle nimel,
et julgustada ja aidata järgmist põlvkonda
tõusma ja minema misjonitööle
leidmaks ja teenimaks inimesi, kes pole veel kuulnud evangeeliumi.
Neid on veel ikka väga palju.
Rääkisime Ruthiga sellest,
et püütakse minna sellistesse paikadesse,
kus on vähem kristlikku kuulutust.
Mis aga su enda siht ja nägemus su töö osas on?
Mis on su peamine eesmärk, mille tahad saavutada?
Mainisin seda juba ennist õige pisut.
Vahel mul on tunne, et ma pole selleks kõigeks piisav.
Tean muidugi, et kui Jumal on midagi südamele pannud,
siis Ta võib kasutada keda iganes,
aga ma tahan kutsuda nii kogudusi kui misjoniorganisatsioone
nö ühisrindele,
et teha koos seda tööd.
Las kõik me erinevused
ja kummastavad mõtted üksteise suhtes jääda kõrvale.
Meil on ühine ülesanne, mille täitmiseks läheb kõiki tarvis.
Et siis, ristimisküsimuste üle ei peaks sõdima?
No see on üks teema tõesti, mille üle ei peaks vaidlema.
Kindlasti on muidki teemasid. Kasvõi õpetus Pühast Vaimust jne.
Olles tegutsenud OM'is ja näinud erinevaid kogudusi eripaigus
võin küll kinnitada, et Jumal tegutseb väga erinevate koguduste kaudu
sõltumata väikestest teoloogilistest erinevustest või muust.
Nii tahan alati õnnistada kõiki, kes teevad Jumalariigi tööd.
Seetõttu ei taha ka näha asju kitsarinnaliselt
või oodata, et kõik tuleks OM'i tööle.
Sest see nägemus, mille olen saanud Jumalalt,
on nii suur, et ainuüksi OM ei suudaks seda ellu viia.
Seetõttu tulebki teha kõigiga koostööd.
Enne, kui hakkame Teen Street'st rääkima,
siis väike eksprompt küsimus.
Tahaks küsida misjoniorganisatsiooni ja koguduste vahelise suhte kohta.
Sageli on nii, et kogudused otsekui delegeeriks misjonitöö
misjoniorganisatsioonidele,
kuhu kuulub mingi eriline kamp inimesi,
kes seda misjonitööd teevad.
Kuidas me aga saaks
muuta misjonitöö osaks koguduse elust?
Olen isegi seda näinud
ja see on üks asi, mille osas ma sooviks,
et Jumal saaks muuta inimeste südameid.
Üks osa mu tööst ja nägemusest
on pidada ühendust erinevate kogudustega
ja arutleda nende asjade üle.
Eriti, kui OM'i kaudu saadetakse mõni uus inimene,
siis vestlustes kogudustega tõstatan selle teema,
et tegu pole mitte vaid OM'i läkitatuga,
vaid OM'i ja kohaliku koguduse ühise läkitatuga,
mistõttu meil on ka ühine eesmärk kogu loos.
Kuid räägime nüüd Teen Street'ist.
See võib osade jaoks tunduda kummalise nimena,
mistõttu mida Teen Street endast kujutab?
Seda siis OM'i kontekstis.
Tegu on ühe noorte üritusega,
mida on Saksamaal korraldatud korra aastas juba 20. aastat jutti.
Mida see endast kujutab?
Nii nagu kõik muudki üritused, sai seegi alguse palju väiksemast,
kuid hetkel võtab sellest osa u. 4000 inimest,
kellest pea 3000. on noored.
Kogunetakse ühes suures hallis,
kus päeva jooksul toimub erinevaid üritusi
ja jagatakse kristlikku õpetust.
Võrreldes paljude teiste suurüritustega on selle ürituse juures huvitav see,
et kogu see noorte hulk, kes seal osaleb,
on jagatud väiksematesse gruppidesse.
Igal grupil on oma juht ehk coach
ja seal grupis arutletakse siis samade teemade ja õpetuste üle,
mida on jagatud peakogunemistel.
See väikegruppide olemasolu keset seda suurt sündmust
ongi see, mis muudab selle ettevõtmise eriliseks.
Ei saa jätta siinkohal ütlemata,
et meil kehtib koguduses sama printsiip.
Ehk siis, me koguduse väikegruppides käsitletakse alati samu teemasid,
mida on käsitletud koguduse põhiteenistustel.
Täpselt sama lugu.
See võimaldab liikuda kogu kambaga ühes ja samas suunas,
kuigi see nõuab ka tarkust, kuidas seda kõike ohjata.
Öeldakse, et põhiürituse teemad ja tegevused
võivad ehk inimese jaoks kuidagi kaotsi minna,
kuid väikegrupid on just see koht,
kus need asjad uuesti läbi käiakse ja arutatakse,
mistõttu see aitab asju meeles pidada ja tõstab need ka esile ühel uuel moel.
Noorte ja väikegrupi juhtide tagasiside põhjal oleme kuulnud,
et paljud asjad on just väikegrupis selgeks saanud ja paika loksunud.
Kuid seal üritusel osaleb ju ka täiskasvanuid, kas pole?
- Osaleb.
Mida nad seal teevad?
Mainisin juba seda väikegruppide juhtimist,
mistõttu me vajamegi väikegruppide juhte.
See on väga oluline osa kogu loost.
Nii et, kõik noortetöö tegijad
või noortetöös osalejad ja asjast huvitatud,
kes tunnevad, et neil on kutsumus ja tahe
jüngerdada noori ja juhtida neid edasi nende usuelus,
siis just neile on see erakordne kaasa teenimise võimalus.
Lisaks sellele vajame rohkelt vabatahtlikke,
et kogu see üritus toimiks ka praktilises mõttes hästi.
Nii näiteks saab aidata kaasa köögis, turvavaldkonnas jne.
Meil on ka palve- ja hingehoiu meeskond.
Igal maal on oma meeskond.
Ehk siis, kui soomlased näiteks ei oska piisavalt hästi inglise keelt,
siis kõik põhiteenistused tõlgitakse soome keelde,
kogu väikegrupi töö käib soome keeles
ja ka hingehoiu- ning palveteenistus on nende jaoks soome keeles.
Kuna koos on nii palju rahvast - nii noori kui täiskasvanuid,
siis mis rahade eest seda kõike korraldatakse?
Hea küsimus.
Ühtpidi kaetakse see osalustasudest.
Lisaks sellele annetused.
Kes lennupiletid kinni maksab?
Lennupiletid maksavad tõesti,
kuid mul on hea meel olnud kuulda ja näha,
kuidas teatud kogudused
võtavad kogu seda lugu väga suure osana oma noortetööst,
et kogudus aitab oma noortel koguda raha selle ürituse jaoks.
Nii on osade koguduste noored
saanud kokku nii oma osalustasu kui lennupiletite raha.
Seda tänu sellele, et kogudus on korraldanud
heategevusliku kohvikupäeva või mõne väljamüügi.
Tahtsin väga rääkida sellest Teen Street'ist,
kuna paljud inimesed ei tea sellest väga midagi.
Olen ise kogenud, kuidas Jumal on tohutult kasutanud seda üritust.
Vähemalt me enda pereringis,
kuna kõik me 4 last, kes täna on küll juba täiskasvanud,
käisid noortena Teen Street'il
ja kõigi nende elud said seal muudetud.
Keegi neist sai seal usklikuks või kellegi usuelu sai uut värskust.
Seda selliselt, et tagasi tuldi hoopis teise noorena.
Oled sa kuulnud sarnaseid asju teistegi perede puhul?
Olen.
Ja see julgustab mind väga.
Näen, et see on koguduste- ja usklike perede jaoks
võrratu võimalus pakkuda noortele võimalust kasvada oma usus.
Rääkides vanusest, mis ealised sinna üritusele saavad,
siis vanusepiiriks on 13-17-aastased.
Ühtlasi peab noorel olema isiklik suhe Jumalaga
ning ta peab käima nö usuteed.
Me üritus on suunatud paljuski sellele, et aidata noortel kasvada oma usuelus
Kui vaadata seda kõike laiemalt,
siis kui me soovime omada uut põlvkonda,
kes teeks samuti Jumalariigi tööd nii Soomes kui väljaspool seda,
siis Teen Street on selleks erakordne võimalus
pakkuda me noortele üht sellist kasvamise kohta,
kus õppida Jumalat paremini tundma
ka sellises rahvusvahelises keskkonnas.
Me viimasel üritusel oli esindatud
u. 40 erinevat rahvust üle 20'lt erinevalt maalt.
See on väga silmiavav kogemus kogeda seda ühtsust
erinevate maade ja koguduste noorte vahel.
Vähemalt me oma noorte jaoks tähendas see seda,
et "misjoni kärbes" hammustas neid just nimelt Teen Street'il,
peale mida nad on käinud nii OM'i kaudu kui ka muidu
mitmetel misjonireisidel.
Nii et, see on tohutult viljakas töö.
Me näeme sageli nii oma noortega kui kogudustes,
et noored langevad teatud eas usust ära.
Kuid ma olen näinud,
kuidas Teen Street on päästnud nii mõnegi noore elu
ja hoidnud ta koguduses alles,
nii et nad pole langenud ära, vaid on jätkanud oma usuteed
ja see on olnud väga isiklik nende jaoks.
Seda on rõõm kuulda ja see on just see,
mida tahan eelolevatel aastatel veelgi enam näha.
Tahtsin küsida, et miks tasuks üldse Teen Street'ile minna,
kuid me saime selle vastuse juba ühtpidi kätte.
Mida aga peaks tegema,
kui oleks järgmine suvi ka soov Teen Street'ist osa võtta?
Või soov saata sinna oma last või lapselast.
Mida selleks tegema peab?
Tasuks siis võtta ühendust minuga kui Teen Street'i koordinaatoriga,
kes ma ka tegelen registreerimise- ja kõige muuga.
Ühtlasi leiab ka kogu info uue aasta algul me kodulehelt.
OM'i kodulehe aadress on ekraanil.
Kas liituda saab ka veel siis, kui regida end näiteks alles kevadel?
Ikka saab.
Registreeruda saab veel kogu maikuu jooksul,
kuid samas - mida varem seda teha, seda parem.
Laager toimub juuli lõpust augusti alguseni,
mistõttu tasub oma suveplaane tehes sellega arvestada.
Et siis, tasub juba aegsasti hakata tegutsema.
Tasub oma tööandjagagi läbi rääkida,
kuid tavaliselt on kõik tehtav, kuna see toimub juba suve lõpu poole.
Nii et, tasub juba varakult hakata tegutsema.
See kuulub nüüd küll ehk reklaami alla,
kuid tegu pole vaid ühe asja reklaamiga,
vaid see puudutab kõiki kogudusi ja nende koguduste noori.
Eriti veel seda seltskonda, kes kipub kergesti ära langema.
Ehk siis - tasub minna!
Ikka.
Tahaks eriliselt veel mainida seda,
et kui ennist sai öeldud,
et osa kogudusi näeb seda suure osana oma noortetööst,
siis üks viis, kuidas kogudus saaks sellest maksimumi võtta,
on see, kui kogudusest läheks oma väikegrupp ja selle juht,
et kõik see, mida seal õpitakse ja kogetakse,
saaks hiljem pandud oma koguduses praktikasse.
Ja väikegrupp saaks üheskoos oma koguduses jätkata.
Nii tahan julgustada kõiki noorte väikegruppide juhte
minema kaasa.
Aitäh Hannu ja õnnistusi sulle! Ka su kodu ja pere üle. - Tänan!
Aitäh, et olid meiega!
Noortetöö on väga tähtis,
kus luua noortele võimalused erinevate keskkondade kogemiseks,
kus nad võiks tõeliselt saada osa elumuutvast sõnumist Jeesusest.
Seetõttu sellest kõigest täna rääkisimegi
ja ma olen nii tänulik Hannule, et ta oli koos meiega.
Me jätkame järgmine kord juba uue sarjaga.
Kui aga soovid toetada TV7 tööd, helista 900 1777 (hind 7 euri),
või tee pangaülekanne, leides me andmed www.tv7.ee
Nii same jätkata kristlikku teletööd.
Aitäh, et olid meiega!
Ole tuhandeks õnnistatud ja kõike head!
Tõlge: Anne-Ly Raukas